News Update: Credit Suisse เสนอซื้อคืนตราสารหนี้ มูลค่า $3,030 ล้านดอลลาร์ พร้อมขาย Savoy Hotel หลังราคาหุ้นตกต่ำ แต่การเดิมพันในตราสารหนี้เพิ่มขึ้น - FINNOMENA
Credit Suisse เสนอซื้อคืนตราสารหนี้มูลค่ารวม 3,000 พันล้านฟรังก์สวิส หรือประมาณ 3,030 ล้านดอลลาร์ ท่ามกลางราคาหุ้นตกต่ำลงและการเดิมพันในตราสารหนี้ที่เพิ่มขึ้นของนักลงทุน
7 ต.ค. 2565

Credit Suisse เสนอซื้อคืนตราสารหนี้มูลค่ารวม 3,000 พันล้านฟรังก์สวิส หรือประมาณ 3,030 ล้านดอลลาร์ ท่ามกลางราคาหุ้นตกต่ำลงและการเดิมพันในตราสารหนี้ที่เพิ่มขึ้นของนักลงทุน
หนึ่งในธนาคารขนาดใหญ่ของโลกยังยืนยันว่า บริษัทจะขาย Savoy Hotel โรงแรมชื่อดังย่านการเงินของซูริค ตอกย้ำการคาดเดาของตลาดที่ว่าบริษัทกำลังเร่งหาสภาพคล่อง
โดยบริษัทได้ทำคำเสนอซื้อหลักทรัพย์แก่ผู้ถือหุ้นทั่วไปโดยเป็นการตกลงซื้อขายนอกกระดาน ทั้งตราสารหนี้ไม่ด้อยสิทธิสกุลเงินยูโรและปอนด์ รวมมูลค่า 1,000 ล้านยูโร หรือประมาณ 980 ล้านดอลลาร์ ซึ่งหมดอายุวันที่ 3 พ.ย. รวมถึงตราสารหนี้สกุลเงินดอลลาร์ รวมมูลค่า 2,000 ล้านดอลลาร์ ซึ่งหมดอายุวันที่ 10 พ.ย.
ในแถลงการณ์ที่เผยแพร่วันนี้ (7 ต.ค.) Credit Suisse ระบุว่า แผนการซื้อคืนตราสารหนี้สอดล้องกับแนวทางเชิงรุกของบริษัทในการจัดการกับความรับผิดโดยรวมและปรับปรุงค่าใช้จ่ายด้านดอกเบี้ย รวมถึงทำให้บริษัทสามารถใช้ประโยชน์จากสภาวะตลาดเพื่อซื้อคืนตราสารหนี้ในราคาที่น่าสนใจได้
การเสนอซื้อดังกล่าวเกิดขึ้นหลังราคาหุ้นของบริษัททำจุดต่ำสุดเป็นประวัติการณ์เมื่อต้นสัปดาห์ ขณะที่สัญญาสวอปประกันการผิดนัดชําระหนี้หรือ CDS ของบริษัท แตะระดับสูงสุดเป็นประวัติการณ์
Credit Suisse กำลังทบทวนกลยุทธ์ครั้งใหญ่กับ CEO คนใหม่ หลังจากเผชิญเรื่องอื้อฉาวและล้มเหลวในการบริหารความเสี่ยง โดยบริษัทจะอัปเดตความคืบหน้าพร้อมกับรายงานผลประกอบการในวันที่ 27 ต.ค.
ความเสียหายครั้งรุนแรงที่สุดของบริษัทคือ การสูญเงินไปมากถึง 5,000 ล้านดอลลาร์จากกรณี Archegos ซึ่งเกิดขึ้นในช่วงเวลาเดียวกับที่บริษัทกำลังประสบปัญหาจากการล้มละลายของอีกเฮดจ์ฟันด์รายใหญ่อย่าง Greensill
ตั้งแต่นั้นมา Credit Suisse ได้ยกเครื่ององค์กร ด้วยวิธีระงับการซื้อคืนหุ้น และลดเงินปันผล ซึ่งดูเหมือนว่าจะช่วยบริษัทไว้ได้ โดยล่าสุด ราคาหุ้น Credit Suisse ปิดที่ 4.22 ฟรังก์สวิส อย่างไรก็ตาม ตั้งแต่ต้นปี ราคาหุ้นร่วงลงมาแล้ว 50%
อ้างอิง:
https://www.cnbc.com/2022/10/07/credit-suisse-to-repurchase-3-billion-of-debt-securities.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Credit Suisse
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA